Polistas dabas rezervāts

{
  "type": "ExternalData",
  "service": "geoshape",
  "ids": "Q4370026"
}

Polistas dabas rezervāts () ir īpaši aizsargājamā dabas teritorija Krievijas Pleskavas apgabala Bežaņicu un Lokņas rajonā, kas kopā ar Rdejskas dabas rezervātu Novgorodas apgabalā izveidots  nolūkā aizsargāt un pētīt Polistas-Lovates augsto purvu sistēmu, kas atrodas Polistas un Lovates ūdensšķirtnē. Rezervāta platība ir 37 983 ha un to ieskauj 17 279 ha plaša aizsargjosla.

 Daba 
 Ekoreģions un klimats 
Pēc Pasaules Dabas Fonda klasifikācijas Polistas dabas rezervāts atrodas Sarmātijas jaukto mežu ekoreģionā, kas stiepjas no Zviedrijas dienvidiem līdz Urāliem. Savukārt pēc Kepena klimata klasifikācijas rezervāta teritorijai raksturīgs mitrs kontinentāls klimats (Dfb), ko raksturo augstas gaisa temperatūras svārstības gan diennakts, gan gada laikā ar mērenām vasarām un aukstām ziemām. Gada vidējā gaisa temperatūra +4,9 °C. Veģetācijas perioda ilgums — 175 dienas. Bezsala perioda ilgums — 143 dienas.

 Flora 
Rezervāta teritorijā konstatētas 45 ķērpju un 113 lapu sūnu sugas, no kurām 26 sugas pieder sfagnu ģintij. Tāpat konstatētas 450 vaskulāro augu sugas, no kurām 11 sugas iekļautas Pleskavas apgabala Sarkanajā grāmatā, bet Baltijas dzegužpirkstīte ir iekļauta Krievijas Federācijas Sarkanajā grāmatā. Tipiski rezervāta teritorijā sastopamie augi ir pundurbērzs, lielā dzērvene, lācene, garlapu rasene, apaļlapu rasene un šeihcērijas. Retas augu sugas: maigais sfagns, Lindberga sfagns, purva sfagns un purva sūnene.

 Fauna 
Rezervātā sastopama kritiski apdraudētā zīdītāju suga — Eiropas ūdele.

 Atsauces 

Kategorija:Krievijas rezervāti
Kategorija:Pleskavas apgabala ģeogrāfija